• สถานที่ / บรรยากาศ

ตั้งอยู่ซอยเดียวชาบูนางใน เนื้อหอมค่ะ เดินๆมาหน่อย มีป้ายตั้งหน้าร้านเด่นชัดค่ะ บรรยากาศภายในร้านก็โปร่งๆโล่งๆ จำนวนโต๊ะไม่แน่นมากค่ะ

• อาหาร

ที่นี่มีบุฟเฟ่ต์2ราคานะคะ 299/349 net ไม่จำกัดเวลา
วันนี้เราเลือกทานแบบ 299 เพราะอยากกินแค่เนื้อค่ะ
มีเนื้อ2ชนิด สไลด์มาบางมาก (ปล.แต่เราชอบบางๆนะคะ จุ่มแปปๆสุก ได้กินไวดี) เนื้อนุ่ม หอมเนื้อมาก ฟินนแรง แต่ก็ขึ้นกับว่าแต่ละจานเค้าเอาเนื้อส่วนไหนมานะคะ เซตผักสดมาก เราเบิ้ลเห็ดหอมไปเกือบ10จานได้ น้ำจิ้มมี2แบบค่ะ เป็นน้ำจิ้มงา กับพอนซึ ซึ่งมีหัวไช้เท้ารสเผ็ดๆกับหอมซอยมาให้ปรุงรสด้วย ส่วนน้ำซุปมีให้เลือก2แบบค่ะ แบบใสกับแบบน้ำดำ เราเลือกน้ำดำค่ะ อร่อยมาก รสชาติคล้ายๆของ Akiyoshi เลย หอมๆหวานๆ แต่ต้มไปช่วงใกล้ๆอิ่มมันเริ่มเค็มละค่ะ แต่ไม่แคร์ ซดไปรัวๆค่ะ ของหวานมีน้ำแข็งไสถั่วแดงแก้วเล็กขนาดพอดีทานค่า

• สรุป

เป็นร้านชาบูในดวงใจร้านใหม่เลย เพราะปกติเวลาทานเราก็ทานแต่เนื้ออยู่แล้ว เซต299นี่เลยตอบโจทย์เรามาก แถมรวมน้ำเปล่ากับน้ำชาด้วย (ถ้าอยากทานน้ำอัดลมเพิ่ม20฿) พนักงานก็น่ารักมากๆค่ะ บริการเป็นกันเอง เจ้าของร้านก็มาช่วยเสิร์ฟด้วย 

****มีโปรโมชั่น Pokemon GO ลด10%ถึงสิ้นเดือนสิงหาคมนี้ค่ะ เพียงแค่จับโปเกม่อนในโหมด AR อัพรูปลงเฟซบุ๊คหรือไอจีพร้อมเช็คอิน****
